રિયલ એસ્ટેટ સેક્ટરમાં સૌથી મોટી અને સંવેદનશીલ સમસ્યા કન્વેયન્સની હોય છે. એનો અર્થ એ કે આપણે ત્યાં અનેક પ્રૉપર્ટી, ખાસ કરીને હાઉસિંગ સોસાયટીમાં એની જમીનની મૂળ માલિકી સોસાયટીને પોતાને નામે કરાવતાં કે મેળવતાં વર્ષો લાગી જાય છે. ત્યાં સુધી પ્રૉપર્ટી પર જમીનદાર કે બિલ્ડરનો હક ચાલુ રહે છે, જ્યારે સોસાયટીએ તે પ્રૉપર્ટીનાં પૂરાં નાણાં ચૂકવી દીધાં હોય છે. આ કન્વેયન્સના વિકલ્પરૂપે મહારાષ્ટ્ર સરકારે ડીમ્ડ કન્વેયન્સની સુવિધા ઉપલબ્ધ બનાવી છે જે મેળવવાનો સૌપ્રથમ કિસ્સો તાજેતરમાં શિવડી-પરેલ ખાતેના ટોરકશી જીવરાજ રોડ પર આવેલી રાજીવ ઈન્ડસ્ટ્રિયલ પ્રિમાઇસિસ કો-ઑપરેટિવ સોસાયટીમાં આકાર પામ્યો છે.